Държавен вестник, бр. 83, 2021 г., стр. 81

БРОЙ  83	
Д Ъ Р Ж А В Е Н  В Е С Т Н И К 	
СТР.  81  
МИНИСТЕРСТВО
НА ОТБРАНАТА
Наредба за изменение и допълнение на На­
редба № Н-5 от 2015 г. за условията, реда и 
нормите за осигуряване на безплатна храна 
и ободряващи напитки в Министерството на 
отбраната, структурите на пряко подчинение 
на министъра на отбраната и Българската 
армия в мирно време (обн., ДВ, бр. 30 от 
2015 г.; изм. и доп., бр. 3 от 2016 г., бр. 85 от 
2018 г., бр. 55 от 2019 г.; доп., бр. 40 от 2020 г.)
§ 1. В чл. 1, ал. 1 думите „както и на 
българските граждани, сключили договори 
за обучение по чл. 59 от Закона за резерва на 
въоръжените сили на Република България за 
времето на обучението им“ се заменят с „и на 
резервистите по чл. 59 от Закона за резерва на 
въоръжените сили на Република България“.
§ 2. В чл. 2 ал. 4 се изменя така:
„(4) Командирите на Съвместното команд­
ване на силите, видовете въоръжени сили, 
Съвместното командване на специалните опе­
рации, Командването за логистична поддръжка, 
Командването за комуникационно-информаци­
онна поддръжка и киберотбрана и ръководи­
телите на структури на пряко подчинение на 
министъра на отбраната определят начина на 
осигуряване на безплатна храна, добавки към 
нея и ободряващи напитки за подчинените им 
военни формирования/структури.“
§ 3. В чл. 10 ал. 1 се изменя така:
„(1) Зачисляването/отчисляването на/
от безплатна храна, добавки към нея и/или 
ободряващи напитки в друго военно форми­
рование/структура, където има организирано 
войсково хранене или хранене от външен 
изпълнител, се извършва с атестат форма 
ПД 242 по реда и условията на „Вътрешни 
правила за документиране на стопанските 
операции в Министерството на отбраната, 
Българската армия и структурите на пряко 
подчинение на министъра на отбраната“, обя­
вени с МЗ № ОХ-741 от 16.09.2020 г.“
§ 4. В чл. 16 се създава ал. 3:
„(3) При носене на дежурство в райони 
без водоснабдяване, с нарушено водоснаб­
дяване или захранвани от водоизточници, 
несъответстващи на изискванията на Наредба 
№ 9 от 16.03.2001 г. за качеството на водата, 
предназначена за питейно-битови цели, удос­
товерено от оторизиран орган, се осигурява 
и добавка минерална/трапезна вода по т. 10 
от приложение № 13.“
§ 5. В чл. 19 се създава ал. 3:
„(3) На лицата от състава на декларираните 
военни формирования за участие в операции/
мисии на НАТО и/или Европейския съюз, 
при активиране, се осигурява безплатна храна 
по приложение № 20 и добавка минерална/
трапезна вода по т. 11 от приложение № 13.“
§ 6. Създава се чл. 19а:
„Чл. 19а. (1) На лицата, участващи в опе­
рации и/или задачи на територията на стра­
ната, разпоредени със заповед на министъра 
на отбраната, се осигурява безплатна храна 
по приложение № 2, като на правоимащите 
по чл. 11, ал. 1, т. 3 и 4 се осигурява безплат­
на храна по приложение № 3, съответно по 
приложение № 4.
(2) На лицата по ал. 1 се осигурява и до­
бавка за утежнен енергоразход по приложение 
№ 7, добавка минерална/трапезна вода по 
т. 12 от приложение № 13 и посуда за едно­
кратна употреба по приложение № 17 (при 
необходимост).“
§ 7. Член 22 се изменя така:
„Чл. 22. В дните на полети – на летателния 
състав, участващ в летателната смяна за деня, 
както и в дните на участие в лагер-школа в 
Центъра за специална подготовка – Боровец, 
се осигурява безплатна храна по приложение 
№ 4 и добавка за утежнен енергоразход по 
приложение № 7.“
§ 8. Член 24 се изменя така:
„Чл. 24. В дните на парашутни скокове – на 
парашутистите, участващи в изпълнението 
на парашутни скокове за деня, се осигурява 
безплатна храна по приложение № 2, добавка 
за утежнен енергоразход по приложение № 7, 
ободряващи напитки по приложение № 12 
и добавка минерална/трапезна вода по т. 2, 
буква „к“ от приложение № 13.“
§ 9. Член 26 се изменя така:
„Чл. 26. В дните на водолазни спуска­
ния – на водолазите, участващи в изпълне­
нието на водолазни спускания за деня, се 
осигурява безплатна храна по приложение 
№ 3, добавка при водолазни спускания по 
приложение № 11, ободряващи напитки по 
приложение № 12 и добавка минерална/
трапезна вода по т. 3 от приложение № 13.“
§ 10. Член 29 се изменя така:
„Чл. 29. (1) В дните на плаване или на щормо­
ва готовност – на екипажите на участващите 
в плаването (щормовата готовност) кораби се 
осигурява безплатна храна по приложение № 2 
или приложение № 5, добавка по приложение 
№ 10 и добавка минерална/трапезна вода по 
т. 2, буква „а“ от приложение № 13.
(2) При плаване за времето от 22.00 до 
06.00 ч. на лицата по ал. 1 се осигурява и добавка 
за утежнен енергоразход по приложение № 7.
(3) На борда на корабите се осигурява 
запас по приложение № 5 за всеки един от 
екипажа на плавателното средство. Запасът 
се определя, заделя, използва и опреснява в 
срокове и по ред, указан от командирите на 
военни формирования.“
§ 11. Член 37б се изменя така:
1. Досегашният текст става ал. 1.
2. Създава се ал. 2:
„(2) Алинея 1 не се прилага за военно­
служещи и цивилни служители, поставени 
под карантина в домашни условия и/или в 
лечебно заведение.“
§ 12. Член 42а се изменя така: